Ivar Kristianslund

Ivar Kristianslund (født 1. januar 1934, død 19. april 2023) var en norsk rektor, bonde, samfunnsviter og politiker som var leder for flere kristenkonservative partier, deriblant Abort-motstanderne. Han var professor i statistikk ved Handelshøyskolen BI. 

Kristianslund ble utdannet sivilagronom ved Norges landbrukshøgskole i 1959 og cand.oecon. ved Universitetet i Oslo i 1962. I 1963 tok han en doktorgrad ved Landbrukshøgskolen og i 1972 en doktorgrad (ph.d.) i landbruksøkonomi ved Michigan State University.Fødselsdagsomtale fra NTB 24. desember 2003 og 12. desember 2008 Avhandlingen fra 1963 hadde tittelen En økonomisk analyse av matpotetmarkedet innen Gartnerhallens osloavdeling i tidligpotetsesongen i årene 1949 - 62, mens avhandlingen fra 1972 hadde tittelen Analysis of intraseasonal potato price movements. Han tok teologistudier i godt voksen alder; En mastergrad i 2015 og en doktorgrad i 2019 (begge ved Knox Theological Seminary i Florida). I avhandlingen forsøker han å argumentere ut fra Bibelen for at utviklingslæren må avvises allerede på erkjennelses­teoretisk basis.  

Han var i flere år ansatt ved NLH, blant annet som førsteamanuensis. Han var også studiedirektør ved Handelsakademiet (1974–1976), rektor ved BI Østfold (1994–1995) og professor i statistikk ved Oslo Handelshøyskole (1990–1993) og ved Handelshøyskolen BI (1993–1997).    

I 1998 ble Kristianslund leder for partiet Kristent Samlingsparti. Han forlot partiet i 2001 etter at sentralstyret tillot kvinner i ledelsen. Senere samme år startet han partiet Kristen Framtid, der verv var forholdt bekjennende kristne menn, men som aldri stilte til valg. I 2008 meldte han seg ut for å bli generalsekretær i partiet Abort-motstanderne.     

Religiøst-politisk markerte Kristianslund seg med et konservativt ståsted, spesielt innen områder som abort, kvinnelige prester,«Krever Köhn avsatt», VG 9. august 1999 relasjoner mellom kjønn«Vil forby kyssing», VG 20. oktober 1998. Sitat: «Leder Ivar Kristianslund i det kristne samlingspartiet Ny Fremtid mener at kyssing hører samlivet til, og bør være forbudt for mindreårige og ugifte.»Tett på nett: Ivar Kristianslund , VG, 1998 om homofilt samliv. 

Han var medlem av Strandebarm Prosti og drev fra 2001 nettavisen I krist.

I 1985 utgav han læreboka Innføring i statistikk.

 Referanser 

 Eksterne lenker 


Kategori:Norske professorer i statistikk
Kategori:Norske agronomer
Kategori:Norske partiledere
Kategori:Politikere fra Kristent Samlingsparti
Kategori:Personer fra Fredrikstad kommune